सलीमिया मस्जिद, कोन्या

सलीमिया मस्जिद (तुर्की: Selimiye Camii) तुर्की के कोन्या शहर में स्थित 16वीं शताब्दी की एक उस्मानी मस्जिद है। अवस्थिति सलीमिया मस्जिद कोन्या के काराताय नगरपालिका में स्थित है। शहर के व्यापारिक केन्द्र में स्थित, इसके पश्चिम अज़ीज़िया मस्जिद है। मस्जिद को फ़ारसी सूफ़ी रहस्यवादी रूमी के मज़ार परिसर (जो अब मौलाना संग्रहालय है) के निकट निर्मित किया गया था। इतिहास मस्जिद के निर्माण का आदेश 1558 में सलीम द्वितीय ने दिया, जब वह शहज़ादा होते थें। हालांकि मस्जिद के मुख्य वास्तुकार मिमार सीनान थें, इसका उल्लेख उनकी आत्मकथाओं में कहीं नहीं है। कोन्या में, सीनान ने केवल एक अस्पताल के नवीकरण के बारे में लिखे थें। निर्माण 1570 में पूरा हुआ, जिस समय सलीम सुल्तान थें। मस्जिद की मरम्मत 1685, 1816 और 1914 को की गई थी। वास्तुकला यह दो मीनार वाली मस्जिद एक साधारण 16वीं शताब्दी की उस्मानी मस्जिद है तथा इस्तांबुल की फ़ातिह मस्जिद जैसी दिखती है। नमाज़ कक्ष के ऊपर एक बड़ा गुंबद है। द्वारमण्डप के ऊपर सात छोटे गुंबद है। मिहराब नीले संगमरमर और मिंबर श्वेत संगमरमर से बना है। संदर्भ स्रोत Necipoğlu, Gülru (2005). The Age of Sinan: Architectural Culture in the Ottoman Empire. London: Reaktion Books. ISBN 978-1-86189-253-9.